En politipatrulje kørte ud til den oplyste adresse i sommerhusområdet Frydenstrand ved Mou - og fandt her en person liggende i sneen udenfor et sommerhus. Der er tale om en 47-årig mand. Han er død efter stump vold og havde kraftige skader i ansigtet. En anden patrulje kørte hjem til gerningsmanden på en adresse i samme område. Her blev han anholdt uden dramatik. Der kan endnu ikke oplyses yderligere detaljer om sagen, hverken om motivet til drabet eller om de to mænds forhold i øvrigt. Men vagtchef Peter Redder ved Nordjyllands Politi bekræfter overfor TV2/Nord, at de to mænd kendte hinanden i forvejen - og at de begge har opholdt sig i sommerhuset i Frydenstrand lørdag aften. Den 19-årige mand fremstilles i grundlovsforhør i Hjørring senere idag.

Opsummering:
Søndag morgen klokken 8.15 ringede en yngre mand selv til alarm 112 - for at anmelde, at han "muligvis havde slået en anden mand ihjel."